בית עלי

בית עלי בשכונת אפרידר באשקלון היה ביתם של הנשיא השני יצחק בן צבי ורעייתו רחל ינאית שרכשו אותו כבית נופש ליד בית בנם עמרם. הבית נקרא על שם בנם עלי שנהרג במלחמת העצמאות בקרב בית קשת ב-16 במרץ 1948. הבית מציג את הקשר של משפחת בן צבי לאשקלון ולחקר המורשת שלה. נכון ל-2017, בית עלי משמש כמקום להשתלמות והעשרה למורים ומחנכים בשם מרכז-פסג"ה בית עלי.

תולדות בית עלי 
בית עלי נקרא כך כדי להנציח את עלי בן צבי, בנם של יצחק בן צבי ורחל ינאית, שנהרג בקרב בשדות קיבוץ בית קשת שבגליל התחתון ב-16 במרץ 1948.

יצחק בן צבי ורעייתו רחל ינאית הגיעו לאשקלון בעקבות בנם עמרם בן צבי שהתמנה למנהל תחנת אוטובוסים של אגד. עמרם בן צבי קנה בשנת 1954 פרדס בשדרות רבין - רחוב אלי כהן באשקלון. את הפרדס רכש עם חבריו: מוסה שמעוני, יוסקה פלד, צבי סגלוביץ' ורעיותיהם ומכאן הקיצור – "פרדס עמיצ"ור". כמו כן, הוא רכש בית בשכונת אפרידר. יצחק בן צבי ורעייתו החליטו לקנות בית בצמוד אליו.

ביולי 1958 דויד בן-גוריון הגיש את התפטרותו מהממשלה בביתו של בן-צבי באשקלון, זאת הייתה הפעם הראשונה שראש ממשלה או שר התפטר מחוץ לירושלים.

בינואר 1959 הוקמה המכזייה הפדגוגית בשכונת אפרידר באשקלון על שם עלי בן צבי וביוני 1961 נחנך המרכז התרבותי "בית עלי".

יצחק בן צבי ציווה את הבית לעיריית אשקלון ותושביה, למטרות חינוך ותרבות. כיום המקום משמש להשתלמות מורים וכמרכז פסג"ה.

מאפייני הבית 
הבית הוא קוטג', בסגנון בו נבנו בתי אפרידר הראשונים. הוא בעל גג רעפים, מוקף חצר וגינה, ומשקיף על הים.

לקריאה נוספת 
 ינוב, ע. קרישק, א., האור שבחוף – סיפורה של עיר, 2007, עמוד 36
 ארבל, נ., אשקלון 4000 ועוד 40 שנה, 1990, כרך ב', עמוד 96–97
 ששון, א., סקר אתרי מורשת, 2008, עמוד 121–122

הערות שוליים 

אשקלון: מבנים
מבנים ואתרים המנציחים את חללי מערכות ישראל
עלי בן-צבי